২০০৫ সালে এই অস্ট্রেলিয়ান ওপেনের সেমিফাইনালে দুজনের মহাকাব্যিক ২-৬, ৭-৫, ৮-৬ গেমের ম্যাচটি দিয়েই সেরেনার কাছে শারাপোভার পতনের শুরু। সব মিলিয়ে মুখোমুখি লড়াইয়ের ২১ ম্যাচের মাত্র দুটিতে জিতেছেন শারাপোভা। উন্মুক্ত যুগ শুরুর পর মেয়েদের টেনিসে কমপক্ষে ২১ ম্যাচের মুখোমুখি লড়াইয়ে দুই কিংবা এর কম জয়ের আর মাত্র দুটি নজির আছে। ক্রিস এভার্ট বনাম ওয়েন্ডি টার্নবুল (২১-১) ও মনিকা সেলেস বনাম কঞ্চিতা মার্টিনেজ (২০-১)। অবশ্য ​মেয়েদের টেনিসের সবচেয়ে একপেশে লড়াই সম্ভবত মার্টিনা নাভ্রাতিলোভা বনাম পাম শ্রিভারের। নাভ্রাতিলোভার সঙ্গে ৪৩ ম্যাচ খেলে মাত্র তিনটি জিততে পেরেছিলেন শ্রিভার। অবশ্য শ্রিভার পরে ইএসপিএনের হয়ে টেনিস সাংবাদিক হিসেবে ভালো নাম কামিয়েছিলেন।